钦定古今图书集成/明伦汇编/家范典/第030卷 > 《寿母生朝》宋·朱熹
## 钦定古今图书集成/明伦汇编/家范典/第030卷 > 《寿母生朝》宋·朱熹

秋风萧爽天气凉，此日何日升斯堂。堂中老人寿而
康，红颜绿鬓双瞳方。家贫儿痴但深藏，五年不出门
庭荒。灶陉十日九不炀，岂辨甘脆陈一觞。低头包羞
汗如浆，老人此心久已忘。一笑谓汝庸何伤，人间荣
寿岂可常。惟有道义斯无疆，勉励汝节弥坚刚。熹前
再拜谢阿娘，自古作善天降祥。但愿年年似今日，老
莱母子俱徜徉。